Chelsea F.C. (ženy)

Chelsea Football Club Women, predtým známy ako Chelsea Ladies Football Club, je anglický ženský futbalový klub so sídlom v Kingston upon Thames v Londýne. Klub bol založený v roku 1992 a pôsobí v Ženskej superlige, najvyššej súťaži ženského futbalu v Anglicku. Domáce zápasy hráva na štadióne Kingsmeadow, pričom vybrané stretnutia sa konajú na Stamford Bridge. 

Od roku 2004 je klub oficiálne pridružený k Chelsea F.C., mužskému klubu pôsobiacemu v Premier League. Ženský tím Chelsea patril v roku 2010 medzi zakladajúcich členov Superligy. V období rokov 2005 až 2010 klub účinkoval v Národnej divízii FA Women's Premier League, ktorá bola v tom čase najvyššou ženskou futbalovou súťažou v Anglicku.

Chelsea patrí medzi najúspešnejšie kluby v anglickom ženskom futbale. Klub získal rekordných osem titulov v Ženskej superlige, triumfoval v jarnej sérii FA WSL v roku 2017 a po Arsenale má druhý najvyšší počet ligových titulov v krajine.
Okrem toho Chelsea vyhrala šesťkrát Ženský FA Cup, trikrát Ženský ligový pohár a v roku 2020 sa stala víťazom Ženský komunitný štít. V roku 2021 sa klub po prvý raz prebojoval do finále Ligy majstrov UEFA žien, kde obsadil druhé miesto po prehre s FC Barcelona.

História

 Skorší neoficiálny tím 
Začiatkom 70. rokov 20. storočia vznikol neoficiálny ženský futbalový tím Chelsea krátko po tom, ako Futbalová asociácia zrušila päťdesiatročný zákaz ženského futbalu. Pod vedením Johna Martina tím porazil Millwall Lionesses a v roku 1974 vyhral londýnsky ženský futbalový Challenge Cup. V tej istej sezóne dosiahol tzv. double, keď zvíťazil v lige aj v pohári. Tento úspech zopakoval aj v nasledujúcej sezóne.

Hoci tím fungoval skôr ako fanúšikovský projekt než ako oficiálna súčasť Chelsea F.C., jeho prezidentom bol bývalý dlhoročný hráč Chelsea John Hollins.

 Založenie a postup (1992 – 2005) 
Ženský futbalový klub Chelsea bol oficiálne založený v roku 1992 po tom, čo fanúšičky Chelsea vyjadrili záujem o vytvorenie ženského tímu.

Dlhoročný fanúšik klubu Tony Farmer, ktorý sa začal zaujímať o ženský futbal po tom, čo sa jeho partnerka Val Lightfoot pripojila ku klubu Crystal Palace,napísala list futbalovému klubu Chelsea s návrhom na pridanie ženského tímu.

Po schválení projektu sa Farmer stal prvým manažérom klubu, aktívne propagoval ženský tím v zápasových programoch mužského mužstva a podieľal sa na budovaní mládežníckej základne.Do klubu boli v mladom veku získané aj budúce reprezentantky, vrátane Casey Stoney a Fara Williams, ktoré sa pripojili ako 12-ročné v rokoch 1994 a 1996.   Prvým domácim ihriskom tímu bol Hurlingham Park vo štvrti Fulham. Farmer viedol klub z 3. divízie Greater London Regional League až do jej najvyššej divízie, pričom z funkcie odstúpil v roku 1997.

V júni 2004 prevzalo ženský tím oddelenie komunitného futbalu Chelsea FC a zabezpečilo jeho financovanie. V sezóne 2004 – 2005 klub postúpil do Národnej divízie FA Women's Premier League a odvtedy pôsobí na najvyššej úrovni ženského futbalu v Anglicku.

Národná divízia FA Premier League (2005 – 2010) 
Po tom, ako tím vstúpil do sezóny 2005 – 2006 iba s jedným bodom zo šiestich zápasov, bol manažér George Michaelas v septembri po štyroch rokoch vo funkcii prepustený.V tej sezóne pod vedením Shauna Gorea skončila Chelsea v lige posledná, no v baráži o udržanie sa zdolala Liverpool L.F.C., ktorý obsadil druhé miesto v Severnej divízii FA Women's Premier League, celkovo 4:1, a udržala sa v Národnej divízii Premier League.Počas sezóny sa klub spájal s príchodom severoamerických hviezd Tiffeny Milbrett a Christine Sinclair.

Po ôsmom mieste v sezóne 2006 – 2007 si Gore v lete priviedol reprezentantky Anglicka Siobhan Chamberlain, Casey Stoney a Eniola Aluko.Americká majsterka sveta FIFA Lorrie Fair, považovaná za jednu z najlepších stredopoliarok v ženskom futbale, sa k Chelsea pripojila v januári; tím následne zakončil sezónu 2007 – 2008 na piatom mieste.

Ženský tím Chelsea vstúpil do sezóny 2008 – 2009 s novým manažérom, bývalým trénerom rezervy Arsenal Ladies Stevom Jonesom. Dňa 2. júla 2008 Chelsea prekvapivo podpísala zmluvy s Lianne Sanderson a Anitou Asante z ženského tímu Arsenalu.a zároveň získala aj veteránku Mary Phillip. Vtedajší manažér Arsenalu Vic Akers svoje bývalé hráčky kritizoval a označil ich konanie za neúctivé,  pričom naznačil, že bude hľadať posily v iných kluboch, aby posilnil vlastné družstvo.

Chelsea zakončila sezónu 2008 – 2009 na treťom mieste za  Arsenalom a Evertonom. Mary Phillip ukončila kariéru mesiac po začiatku nasledujúcej sezóny. Aluko a Asante odišli v marci 2009 do novozaloženej WPS, zatiaľ čo Fair pre zranenie krížnych väzov z mája 2008 vynechala celú sezónu.Jones odišiel z postu manažéra v januári 2009 a Stoney zostala pri tíme v úlohe hráčky a manažérky.

Na odporúčanie Stoney sa manažérom pre sezónu 2009 – 2010 stal Matt Beard. Škrty vo financovaní ženského tímu boli čiastočne vykompenzované finančnou pomocou od Johna Terryho a ďalších hráčov Chelsea F.C.Ďalšou stratou bolo, keď Sanderson odišla na sezónu WPS 2010.

Ženská Superliga (2011 – súčasnosť) 
V marci 2011 klub úspešne získal miesto medzi ôsmimi zakladajúcimi tímami FA 	Women's Super League (WSL).

Dňa 13. apríla 2011 sa odohral vôbec prvý zápas WSL – na Imperial Fields, vtedajšom domácom štadióne Chelsea – proti Arsenalu, ktorému Chelsea podľahla 0:1.Beard doviedol klub po prvý raz do finále Ženského FA Cupu v roku 2012, no Chelsea napokon podľahla Birminghamu City v penaltovom rozstrele po remíze 2:2, hoci v zápase dvakrát viedla.

V júli 2012 Matt Beard po troch rokoch odstúpil z funkcie manažéra. Ako manažérka bola v roku 2012 angažovaná bývalá asistentka Arsenalu Emma Hayes, ktorá patrila medzi prvé trénerky v WSL.

V Hayesovej prvej sezóne skončila Chelsea, ktorá bola ešte stále len čiastočne profesionálnym klubom,na treťom mieste v lige.V nasledujúcej sezóne skončila druhá od konca.

Sezóna 2014 bola pre Chelsea úspešná: po ôsmich víťazstvách, dvoch remízach a štyroch prehrách skončila v WSL druhá za Liverpoolom, pričom o poradí rozhodol gólový rozdiel.Víťazstvo v posledný deň by jej zabezpečilo ligový titul, no prehrala 1:2 na ihrisku Manchester City. Druhé miesto znamenalo aj prvú kvalifikáciu do Ligy majstrov UEFA žien v histórii klubu. Chelsea sa zároveň prebojovala do semifinále FA Cupu aj Ligového pohára žien, v oboch prípadoch však vypadla s neskoršími víťazmi – Arsenalom a Manchesterom City.

V roku 2015 bolo oznámené, že viaceré hráčky Chelsea sa po prvý raz stanú plnohodnotnými profesionálkami. 

Dňa 1. augusta 2015 Chelsea získala svoj prvý Ženský FA Cup, keď na Wembley Stadium zdolala Notts County Ladies. Jediný gól strelila Ji So-yun a Eniola Aluko získala ocenenie pre hráčku zápasu.
V októbri 2015 tím zvíťazil 4:0 nad Sunderlandom a zabezpečil si titul FA WSL, čím skompletizoval double v lige a pohári.

Chelsea tento úspech zopakovala aj v sezóne 2017–18, keď opäť vyhrala FA WSL a zároveň získala double po triumfe v Ženskom FA Cupe; v tej istej sezóne sa klub prvýkrát prebojoval aj do semifinále Ligy majstrov UEFA žien. Dňa 23. mája 2018 sa klub premenoval na Chelsea Football Club Women.

Chelsea získala titul WSL 2019–20 na základe bodov na zápas po tom, ako bola sezóna predčasne ukončená v dôsledku pandémie COVID-19. V tom čase bola Chelsea neporazená.

Chelsea začala sezónu 2020–21 víťazstvom vo svojom prvom FA Community Shield proti Manchesteru City. V sezóne vyhrala aj druhý ligový pohár v rade, keď zvíťazila 6:0 nad Bristol City.

Chelsea a jej manažérka Hayes získali svoj štvrtý titul vo WSL, v tom čase najviac zo všetkých klubov, keď v posledný deň sezóny 2020–21 FA WSL zdolali Reading 5:0.

Chelsea vytvorila rekord v počte bodov v sezóne (57) a vyrovnala rekord v počte víťazstiev (18). Zároveň sa stala len tretím tímom, ktorý obhájil ligový titul po Liverpoole a Arsenale.Sam Kerr získala „Zlatú kopačku“ WSL za najviac gólov (21), Fran Kirby skončila druhá v počte asistencií (11) a brankárka Ann-Katrin Berger zaznamenala najviac čistých kont (12) a získala „Zlatú rukavicu“. 

V súvislosti s výkonmi v sezóne Suzanne Wracková z The Guardian uviedla, že Chelsea je „jedným z najlepších ženských tímov, aké kedy pôsobili v najvyššej anglickej súťaži“.  

Dňa 16. mája 2021 Chelsea na ceste za štvornásobným ziskom trofejí prehrala vo finále Ligy majstrov UEFA žien 2021 0:4 s Barcelonou.Dňa 5. decembra 2021 Chelsea vyhrala odložený Ženský FA Cup 2020 – 21, keď v dominantnom zápase zdolala lídra ligy Arsenal 3:0 po góloch Kirby a dvoch zásahoch Kerr, a získala svoj prvý domáci treble.

Chelsea následne úspešne obhájila titul WSL v sezóne 2021 – 22,aj v sezóne 2022 – 23(v oboch prípadoch zároveň získala aj FA Cup), ako aj v sezónach 2023 – 24.,

Sezóna 2023 – 24 bola zároveň poslednou sezónou pod vedením Emmy Hayes, ktorá po jej skončení odišla trénovať ženskú reprezentáciu Spojených štátov. 


Nahradila ju Sonia Bompastor, ktorá od sezóny 2024 – 25 prišla z Lyonu.Vo svojej prvej sezóne Bompastor doviedla Chelsea k domácemu treblu – klub zostal neporazený vo všetkých troch domácich súťažiach – a ligovú sezónu WSL zakončila s rekordnými 60 bodmi, čím získala šiesty titul v rade.

 Vlastníctvo 
V máji 2025 získal technologický podnikateľ Alexis Ohanian 10 % menšinový podiel v ženskom klube Chelsea približne za 20 miliónov libier, čo znamenalo ocenenie klubu na úrovni približne 200 miliónov libier. Podľa médií sa Ohanian stal aj členom správnej rady klubu.

Štadión

Ženský tím Chelsea hrá domáce zápasy na štadióne Kingsmeadow v Norbitone (mestská časť Kingston upon Thames v Londýne). Chelsea F.C. kúpil Kingsmeadow v roku 2016 od AFC Wimbledon, aby klub mohol financovať výstavbu svojho nového štadióna Plough Lane. Kapacita Kingsmeadow je 4 850 miest.

V rokoch 2012 až 2017 hrala Chelsea svoje domáce zápasy na Wheatsheaf Park. Štadión sa nachádza v Staines-upon-Thames a má kapacitu 3 002 divákov.

V sezóne 2011 pôsobila Chelsea na štadióne Imperial Fields, ktorý je domovským ihriskom Tooting & Mitcham United.


Chelsea čoraz častejšie využíva Stamford Bridge pri zápasoch s veľkým diváckym záujmom v domácich aj európskych súťažiach. Od roku 2020 klub organizuje domáce zápasy Ligy majstrov UEFA žien na Stamford Bridge. V sezóne 2023–24 odohrali ženy Chelsea na tomto štadióne rekordné štyri ligové zápasy WSL,po ktorých nasledovali tri zápasy v sezóne 2024–25.

 Účasť 
Aktuálny rekord návštevnosti na domácom zápase žien Chelsea je 39 398 divákov; dosiahli ho 27. apríla 2024 na Stamford Bridge počas odvety semifinále Ligy majstrov UEFA žien 2023 – 24 proti Barcelone.Rekord návštevnosti na domovskom štadióne Kingsmeadow je 4 670 divákov, stanovený 28. apríla 2019 v semifinále Ligy majstrov UEFA žien 2018 – 19 proti Lyonu.

Hráči
Aktuálny tím

K 6. januáru 2026. Zdroj: 
#PozíciaNárodnosťHráčDátum narodeniaReprezentáciaPredchádzajúci klub1B Livia Peng ŠvajčiarskoSV Werder Bremen2O Ellie Carpenter AustráliaOL Lyonnes4O,C Millie Bright AnglickoLeeds United W.F.C.5O Veerle Buurman	 HolandskoPSV Eindhoven6Z Sjoeke Nüsken NemeckoFSV Gütersloh 20097Ú Mayra Ramírez KolumbiaLevante UD 8Z Erin Cuthbert ŠkótskoGlasgow City F.C.9Ú Catarina Macario USAOL Lyonnes10Ú Lauren James AnglickoManchester United W.F.C.11Z Guro Reiten NórskoLSK Kvinner FK12Ú Alyssa Thompson USAAngel City FC14O Nathalie Björn ŠvédskoEverton F.C.16O Naomi Girma USASan Diego Wave FC17Ú Sandy Baltimore FrancúzskoParis Saint-Germain18Z Wieke Kaptein HolandskoFC Twente19Z Johanna Rytting Kaneryd ŠvédskoBK Häcken FF20Ú Sam Kerr AustráliaChicago Stars FC21O Niamh Charles AnglickoLiverpool F.C.22O Lucy Bronze AnglickoFC Barcelona24B Hannah Hampton AnglickoAston Villa W.F.C.26O Kadeisha Buchanan KanadaOL Lyonnes27Z Oriane Jean-François FrancúzskoParis Saint-Germain30Z Keira Walsh AnglickoFC Barcelon32Z Lexi Potter AnglickoCrystal Palace F.C33Ú Aggie Beever-Jones AnglickoEverton F.C.38B Rebecca Spencer AnglickoTottenham Hotspur F.C.O Brooke Aspin Anglicko-U23Crystal Palace F.C. Women

Na hosťovaní

#PozíciaNárodnosťHráčDátum narodeniaReprezentáciaHosťujúci klub23Ú Maika Hamano  JaponskoTottenham Hotspur28B Femke Liefting Holandsko - U23Newcastle United29Ú Mara Alber Nemecko - U23SV Werder Bremen40B Katie Cox  Aberdeen53Z Lola Brown Crystal Palace63Z Vera Jones Bristol CityO Jorja Fox Anglicko - U23Newcastle UnitedZ Ashanti Akpan Anglicko - U23SouthamptonZ Júlia Bartel Atlético MadridOL LyonnesÚ Louna Ribadeira AnglickoFleury 91

 Bývalé slávne hráčky 

 Eniola Aluko
 Anita Asante
 Laura Bassett
 Hannah Blundell
 Gemma Bonner
 Danielle Bowman
 Karen Carney
 Jess Carter
 Siobhan Chamberlain
 Katie Chapman
 Laura Coombs
 Gemma Davison
 Bethany England
 Shameeka Fishley
 Gilly Flaherty
 Fran Kirby
 Sophie Perry
 Mary Phillip
 Claire Rafferty
 Alessia Russo
 Lianne Sanderson
 Casey Stoney
 Dunia Susi Carly Telford
 Ellen White
 Fara Williams
 Rachel Williams
 Victoria Williams
 Crystal Dunn
 Lorrie Fair
 Nicky Evrard
 Ester
 Christiane Endler
 Kateřina Svitková
 Pernille Harder
 Csi Szojun
 Laura Rafferty
 Adelina Engman
 Jackie Groenen
 Niamh Fahey
 Edda Garðarsdóttir
 Ólína Guðbjörg Viðarsdóttir
 Jade Bailey
 Drew Spence
 Rebecca Spencer
 Nagaszato Júki Jessie Fleming
 Rosella Ayane
 Ann-Katrin Berger
 Melanie Leupolz
 Maren Mjelde
 Maria Thorisdottir
 Alszu Abgyullina
 Ana Borges
 Adriana Martín
    Ramona Bachmann
 Jonna Andersson
 Marija Banušić
 Magdalena Eriksson
 Sofia Jakobsson
 Hedvig Lindahl
 Jelena Čanković
 Helen Bleazard
 Kylie McCarthy
 Katie Sherwood
 Helen Ward
 Hayley Bowden
 Ali Riley

Hráč roka
+RokHráčPozíciaRef.2015 Eniola AlukoÚ2016 Katie ChapmanZ2017 Karen CarneyZ2017–18 Fran KirbyÚ2018–19 Erin CuthbertZ2019–20 Bethany EnglandÚ2020–21 Fran KirbyÚ2021–22 Sam KerrÚ2022–23 Sam KerrÚ2023–24 Lauren JamesÚ2024–25 Erin CuthbertZ

Manažérsky tím
PozíciaMenoHlavný tréner Sonia BompastorAsistenti trénerov Camille Abily Théo RivrinVedúci ženského futbalu Paul GreenTréner Gemma DavisonTréner brankárov Seb BrownAsistent trénera brankárov Dan SmithKondičný Tréner  Harry McCullochVedúci analytik Jamie CookOpozičný analytik Jack StephensKoordinátor skautingu TJ O'Leary
Zdroj: Chelsea F.C.

Manažérska história
MenoRokyRef.  Tony Farmer 1992–1997   Steve Leacock 1997–2001   George Michaelas 2001–2005   Shaun Gore 2005–2008   Steve Jones 2008–2009   Matt Beard 2009–2012   Emma Hayes 2012–2024   Sonia Bompastor 2024–present 

 Vyznamenania 

Prvú trofej získala Chelsea v sezóne 1998 – 1999, keď vo finále Berks & Bucks County Cupu porazila Reading Royals 2:1. Prvou významnou trofejou klubu sa stal Ženský FA Cup, ktorý Chelsea vyhrala vo finále v roku 2015. V tom istom roku získala aj svoj prvý titul v FA Women's  Super League (FA WSL). Po triumfe v sezóne 2021–22 sa Chelsea stala prvým tímom, ktorý vyhral WSL tri sezóny po sebe. Najnovším úspechom klubu je šiesty titul v Ženskom FA Cupe, ktorý získal v sezóne 2024–25.

 Domáce súťaže 
 Liga 
 Women's Super League
 Víťazi (8): 2015, 2017–18, 2019–20, 2020–21, 2021–22, 2022–23, 2023–24, 2024–25
 Druhé miesto (2): 2014, 2016

 Jarná séria FA WSL
 Víťazi (1): 2017 Jarná séria 2017 bola skrátená súťaž hraná v systéme jeden s každým.a FA ho nepovažuje za oficiálny titul WSL.

 Južná divízia Premier League (druhá úroveň)
 Víťazi (1): 2004–05
 Druhé miesto (1): 2000–01

 Juhovýchodná kombinovaná liga (tretia úroveň)
 Víťazi (1): 1999–2000
 Druhé miesto (1): 1998 – 1999

 Regionálna liga Veľkého Londýna – 1. divízia
 Druhé miesto (1): 1994–95

 Regionálna liga Veľkého Londýna – 3. divízia
 Víťazi (1): 1993–94

 Poháre 
 Ženský FA Cup
 Víťazi (6): 2014–15, 2017–18, 2020–21, 2021–22, 2022–23, 2024–25
 Druhé miesto (2): 2011–12, 2015–16

 Ligový pohár žien
 Víťazi (3): 2019–20, 2020–21, 2024–25
 Druhé miesto (3): 2021–22, 2022–23, 2023–24

 Ženský Community Shield FA
 Víťazi (1): 2020

 Menšie súťaže 
 Pohár kombinovanej ligy Juhovýchodu
 Víťazi (1): 1999–2000

 Pohár regionálnej ligy Veľkého Londýna
 Druhé miesto (1): 1996 – 1997

 Middlesex Pohár okresu
 Druhé miesto (2): 1995–96, 1996–97

 Berks & Bucks Pohár grófstva
 Víťazi (3): 1998–99, 1999–2000, 2000–01
 Druhé miesto (1): 2001 – 2002

 Surrey Pohár grófstva- (Chelsea hrala v niektorých ročníkoch s rezervným tímom).
 Víťazi (9): 2002–03, 2003–04, 2005–06, 2006–07, 2007–08, 2008–09, 2009–10, 2011–12, 2012–13
 Druhé miesto (2): 2004 – 2005, 2010 – 2011

Medzinárodné súťaže
 Liga majstrov žien UEFA
 Druhé miesto (1): 2020–21

 Medzinárodné majstrovstvá ženských klubov
 Druhé miesto (1): 2013

Iné
Štvorhra
2014–15: Liga a FA Cup
2017–18: Liga a FA Cup
2019–20: Liga a Ligový pohár
2021–22: Liga a FA Cup
2022–23: Liga a FA Cup

Treble
2020–21: Liga, FA Cup a Ligový pohár
2024–25: Liga, FA Cup a Ligový pohár

 Rekordy sezón po sezónach 

Rekord v Lige majstrov žien UEFA

Všetky výsledky (domáce, vonku a súhrnné) uvádzajú gólový počet Chelsea na prvom mieste.

 Sezóna  Kolo  Súper  Doma  Vonku  Celkom2015–16 Kolo 32  Glasgow City 1–0 3–0 4–0 Osemfinále  VfL Wolfsburg 1–2 0–2 1–4 2016–17 Kolo 32  VfL Wolfsburg 0–3 1–1 1–42017–18 Kolo 32  Bayern Munich 1–0 1–2 2–2 (a) Osemfinále  Rosengård 3–0 1–0 4–0 Štvrťfinále  Montpellier 3–1 2–0 5–1 Semi-final  VfL Wolfsburg 1–3 0–2 1–5 2018–19 Kolo 32  SFK 2000 6–0 5–0 11–0 Osemfinále  Fiorentina 1–0 6–0 7–0 Štvrťfinále  Paris Saint-Germain 2–0 1–2 3–2 Semi-final  Lyon 1–1 1–2 2–3 2020–21 Kolo 32  Benfica 3–0 5–0 8–0 Osemfinále  Atlético Madrid 2–0 1–1 3–1 Štvrťfinále  VfL Wolfsburg 2–1 3–0 5–1 Semi-final  Bayern Munich 4–1 1–2 5–3 Finále  Barcelona 0–42021–22Skupinová fáza VfL Wolfsburg3–30–43rd place(Group A) Juventus0–02–1 Servette1–07–02022–23Skupinová fáza Paris Saint-Germain3–01–01st place(Group A) Vllaznia8–04–0 Real Madrid2–01–1 Štvrťfinále  Lyon 1–2 1–0 2–2 (4–3 p) Semifinále  Barcelona 0–1 1–1 1–22023–24Skupinová fáza  Real Madrid 2–1 2–21st place(Group D)  Paris FC4–14–0  BK Häcken0–03–1 Štvrťfinále  Ajax1–13–04–1 Semifinále  Barcelona 0–2 1–0 1–22024–25Skupinová fáza  Real Madrid3–22–11st place(Group B)  Twente6–13–1  Celtic3–02–1 Štvrťfinále  Manchester City 3–00–23–2 Semifinále  Barcelona1–41–42–82025–26Ligová fáza  Twente align=center  1–13rd of 18  Paris FC4–0 align=center   St. Pölten  align=center 6–0  Barcelona 1–1 align=center   Roma6–0 align=center   VfL Wolfsburg align=center 2–1 Štvrťfinále    
Farebný kľúč: Zelená = výhra Chelsea; Žltá = remíza; Červená = výhra súpera.

Rebríček koeficientov klubov UEFA

 Poradie  Tím  Body1 Barcelona102.0002 OL Lyonnes89.0003 Chelsea73.0004 Bayern Munich56.0005 VfL Wolfsburg56.000
Zdroj: 

 Referencie 

 Iné projekty 

 Externé odkazy 
 Oficiálna webová stránka
 Profil na UEFA.com

Kategória:Anglické futbalové kluby
Kategória:Futbal v Anglicku
Kategória:Ženské futbalové kluby v Anglicku